<classify> KULWA MZEE-DAR ES SALAAM Kesi ya kutakatishafedha inayomkabili aliyekuwa Mhasibu Mkuu wa Taasisi ya Kuzuia na Kupambana naRushwa Takukuru, Godfrey Gugai na wenzake, yaibua utata mahakamani baada yaJamhuri kuendelea kudai kwamba hawajapata fedha za kuita mashahidi. Kesi hiyo imekuja leo Juni 18, katika Mahakama ya Hakimu MkaziKisutu kwa ajili ya kusikilizwa ambapo Mahakama pamoja na washtakiwa walitaka iendelee lakini Jamhuriimekwama kwa kukosa mashahidi Akiiwakilisha Jamhuri Wakili wa Serikali, Awamu Mbagwa, amedaimbele ya Hakimu Mkazi Mkuu, Thomas Simba kwamba hawana mashahidi kwasababumahakama haina fedha. Kesi hiyo iliahirishwa hadi Juni 20na 25 kwa ajili ya kuendelea kusikiliza ushahidi ambapo Juni 3 Jamhuri kwa maranyingine ilikwama kuita mashahidi kutoka nje ya Dar es Salaam kwa sababumashahidi watano waliotoa ushahidi hawajalipwa stahiki zao. Katika kesi ya msingi, Gugai namwenzake, wanakabiliwa na makosa 43, kati ya hayo 19 ni ya kughushi, 23 niutakatishaji fedha na moja ni kumiliki mali zilizozidi kipato halali. Inadaiwa kuwa akiwa Takukuru Dar esSalaam, Gugai alikuwa akimiliki mali za zaidi ya Sh3.6 bilioni ambazohazilingani na kipato chake huku akishindwa kuzitolea maelezo.  <topic>: KITAIFA 